Srednja škola RKDP: 17048 Dragutina Stražimira MATIČNI BROJ: 03764958 Sveti Ivan Zelina ŠIFARSKA OZNAKA: 01-109-501 Ulica Ivana Gundulića 2A ŽIRO-RAČUN: HR9623600001101434224

Tel. 01/2060-047 OIB: 04371929326

**E-mail adresa**: ured@ss-dstrazimira-svetiivanzelina.skole.hr

Sveti Ivan Zelina, 25. srpnja 2025.

**Obrazloženje prijedloga polugodišnjeg izvještaja o izvršenju financijskog plana prihoda i primitaka i rashoda i izdataka za razdoblje od 1. siječnja do 30. lipnja 2025. godine**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.- 86. novog Zakona o proračunu (Narodne novine, broj 144/21) koji je na snazi od 1. siječnja 2022. godine.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda proračunskog korisnika (Srednje škole Dragutina Stražimira Sveti Ivan Zelina) sastoji se od prihoda i rashoda iskazanih prema ekonomskoj i funkcijskoj klasifikaciji te izvorima financiranja.

U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje u našoj školi nije bilo.

**DJELOKRUG RADA ŠKOLE**

Srednja škola Dragutina Stražimira javna je ustanova srednjeg odgoja i obrazovanja, koja po dobivenim rješenjima Ministarstva znanosti i obrazovanja izvodi programe temeljene na potrebama tržišta rada te interesima učenika. Škola ima dozvolu za obrazovanje učenika u sljedećim programima i zanimanjima: opća gimnazija, strojobravar, elektromehaničar, krojač, voćar – vinogradar – vinar, poljoprivredni tehničar – opći, elektroinstalater, autoelektričar, elektroničar-mehaničar, vodoinstalater, plinoinstalater, autolimar, frizer, automehaničar, stolar, krojač-šivač, tehničar za električne strojeve s primijenjenim računalstvom i agrotehničar. Šk. god. 2024./2025. provode se četverogodišnji program opće gimnazije, četverogodišnji strukovni programi agrotehničar i tehničar za električne strojeve s primijenjenim računalstvom te trogodišnji strukovni/obrtnički programi za zanimanja frizer, elektroinstalater, automehaničar, strojobravar i stolar. Osim redovite nastave koju čine obvezni i izborni predmeti, u školi se realiziraju i dodatna i fakultativna nastava te programi izvannastavnih aktivnosti u području sporta, raznih područja umjetnosti i znanosti, humanitarne i volonterske aktivnosti i projekti (školski i izvanškolski).

**ORGANIZACIJSKA STRUKTURA**

Školom upravlja Školski odbor, koji imenuje i razrješuje ravnatelja, daje prethodnu suglasnost u vezi sa zasnivanjem radnog odnosa u školskoj ustanovi, donosi statut i druge opće akte na prijedlog ravnatelja, donosi školski kurikulum na prijedlog nastavničkog vijeća i ravnatelja, donosi godišnji plan i program rada na prijedlog ravnatelja i nadzire njegovo izvršavanje, donosi financijski plan, polugodišnji i godišnji obračun na prijedlog ravnatelja, odlučuje o zahtjevima radnika za zaštitu prava iz radnog odnosa, predlaže osnivaču promjenu djelatnosti i donošenje drugih odluka vezanih uz osnivačka prava, daje osnivaču i ravnatelju prijedloge i mišljenja o pitanjima važnim za rad i sigurnost u školskoj ustanovi te donosi odluke i obavlja druge poslove utvrđene zakonom, aktom o osnivanju i statutom. Ravnatelj je poslovodni i stručni voditelj školske ustanove te je odgovoran za zakonitost rada i stručni rad školske ustanove. Uz poslove utvrđene Zakonom o ustanovama, ravnatelj kao stručni voditelj obavlja osobito i sljedeće poslove: predlaže školskom odboru godišnji plan i program rada, predlaže školskom odboru statut i druge opće akte, predlaže školskom odboru financijski plan te polugodišnji i godišnji obračun, odlučuje o zasnivanju i prestanku radnog odnosa sukladno članku 114. Zakona o odgoju i obrazovanju u osnovnoj i srednjoj školi, provodi odluke stručnih tijela i školskog odbora, posjećuje nastavu i druge oblike odgojno-obrazovnog rada, analizira rad učitelja, nastavnika i stručnih suradnika te osigurava njihovo stručno osposobljavanje i usavršavanje, planira rad, saziva i vodi sjednice nastavničkog vijeća, u suradnji s nastavničkim vijećem predlaže školski kurikulum, poduzima mjere propisane zakonom zbog neizvršavanja poslova ili zbog neispunjavanja drugih obveza iz radnog odnosa, brine se o sigurnosti te o pravima i interesima učenika i radnika školske ustanove, odgovara za sigurnost učenika, učitelja, nastavnika, stručnih suradnika i ostalih radnika, surađuje s učenicima i roditeljima, surađuje s osnivačem, tijelima državne uprave, ustanovama i drugim tijelima te nadzire pravodobno i točno unošenje podataka u elektronsku maticu. Pri obavljanju navedenih poslova ravnatelj surađuje s tajnikom, voditeljem računovodstva i tehničkim osobljem, satničarem te stručnom službom (pedagog, socijalni pedagog i knjižničar).

1. **OPĆI DIO PRORAČUNA**

SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju s 30.06.2025. godine ostvareni ukupni prihodi i primici u iznosu od 781.063,98 €, te realizirani ukupni rashodi i izdaci u iznosu od 891.993,27 € te je rezultat izvještajnog razdoblja manjak prihoda u iznosu do 110.929,29 €. Preneseni rezultat poslovanja (preneseni višak) iz 2024. godine u 2025. godinu iznosi 21.071,73 € te je donijeta Odluka o raspodjeli financijskog rezultata. Ukupan manjak prihoda i primitaka raspoloživ u sljedećem razdoblju iznosi 89.857,56 eura.

Prihodi i primici:

Tablica pojašnjenja izvora i oznaka izvora korištenih u Računu prihoda i rashoda

|  |  |  |  |
| --- | --- | --- | --- |
| **Naziv izvora financiranja** | **Županijske oznake izvora koje se koriste u Financijskom planu** | **Skupina računa**  | **Namjena prihoda** |
| Županijski proračun |  1.1. 4.2. | **67** | -za aktivnosti i projekte izvan minimalnog standarda- za opće troškove, minimalni standard |
| Vlastiti prihodi |  3.4 | **66** | -za rashode poslovanja i tekući projekt opreme Škole |
| Ostali namjenski prihodi | 4.M. | **65** | -za tekuće projekte- izvanučionička nastava i izvanškolske aktivnosti |
| Pomoći iz državnog proračunaPomoći iz ostalih proračuna  | 5.L. 5.L. | **63** | -za plaće i ostala materijalna prava zaposlenih-tekuće projekte nabave udžbenika i pomoći Grada Svetog Ivana Zeline |
| Pomoći EU | 5.S | **63** | -za tekući projekt , partnerstvo u radu Regionalnog centra kompetentnosti – Mreža škola |
| Donacije | 6.4. | **66** | - za tekuće projekte sportska natjecanja i rad ŠŠD Mladen Dananić |
| Prihodi od financijske imovine (kamate ) | 4.M.. | **64** | Prihod od financijske imovine u zanemarivom iznosu koristi se za rashode poslovanja |

RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u Računu prihoda i rashoda, dok za Račun financiranja nema nikakvih podataka s obzirom da Škola nije imala nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna).

Podaci navedeni u Općem dijelu proračuna Škole su zbirni (obuhvaćaju sve prihode i rashode Škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

U računu prihoda i rashoda prema ekonomskoj klasifikaciji došlo je do značajnijih odstupanja u odnosu na plan:

* 6331 (Tekuće potpore iz proračuna) – grad Sveti Ivan Zelina – nagrađivanje učenika naše škole za postignute rezultate na natjecanjima i školskim aktivnostima
* 6361 (Tekuće pomoći proračunskim korisnicima iz proračuna koji im nije nadležan) – povećanje plaće zaposlenika uzrokovalo je i povećane prihode u odnosu na planirano
* 6391 (Tekući prijenosi proračunskih korisnika istog proračuna) – u odnosu na prethodno izvještajno razdoblje u tekućem izvještajnom razdoblju realiziran je veći iznos za prijevoz učenika i mentora na natjecanje
* 6394 (Kapitalni prijenosi istog proračuna temeljem prijenosa EU sredstava) - za provedbu projekta „Uspostava mreže strukovnih škola ZŽ“ doznačen je iznos za 3D pisač
* 6526 (Ostali nespomenuti prihodi) – agencije su doznačile dnevnice nastavnicima na putovanju, dok je planom planirano znatno više sredstava
* 3111 (Plaće za redovni rad) – do značajnog odstupanja u odnosu na prethodno razdoblje dolazi zbog knjiženja 7 rashoda za plaće (6 rashoda u prethodnom izvještajnom razdoblju) zbog novog Pravilnika o proračunskom računovodstvu
* 4227 (Uređaji, strojevi i oprema za ostale namjene) – u 2025. godini nabavljen je 3D printer sredstvima EU pomoći – Regionalni centar kompetentnosti u strukovnom obrazovanju u strojarstvu i koristi se u praktičnom radu CAD/CAM sustava
* 4241 (Knjige) – navedeni iznos utrošen je za nabavu knjižne građe školske knjižnice iz doznačenih sredstava Zagrebačke županije

U računu prihoda i rashoda prema funkcijskoj klasifikaciji došlo je do značajnijih odstupanja u odnosu na plan:

* 098 Usluge obrazovanja koje nisu drugdje svrstane – do razlike je došlo radi projekta „Prsten potpore“ preko kojega imamo zaposlene dvije (2) pomoćnice u nastavi dok je u prethodnoj godini bila zaposlena jedan (1) pomoćnica u nastavi

U računu prihoda i rashoda prema izvorima došlo je do značajnijih odstupanja u odnosu na plan:

* 1.1. Opći prihodi i primici – doznačena su sredstva za osnovne mjere jačanja razine sigurnosti u školi za zaštitu učenika i zaposlenika uz obvezu zaključavanja svih ulaza u ustanovu.
* 5.S. EU pomoći – nabava 3D pisača iz refundacije preostalog dijela troškova provedbe projekta Uspostava mreže srednjih strukovnih škola Zagrebačke županije
* 3.4. Vlastiti prihodi – zbog energetske obnove školske zgrade raskinut je Ugovor o zakupu kioska koji se nalazio iza ulaza u Školu na natkrivenom školskom trg
1. Preneseni višak ili preneseni manjak prihoda nad rashodima

Škola je s 30.06.2025. godine ostvarila ukupan manjak prihoda u iznosu 89.857,56 € koji je uzrokovan knjiženjem plaće po novom Pravilniku o proračunskom računovodstvu.

U 2025. godini iskazan manjak prihoda iznosio 110.929,29 €, a preneseni višak iz 2024.godine bio je 21.071,73 €.

1. **POSEBNI DIO PRORAČUNA**

U posebnom dijelu proračuna rashodi i izdaci se prikazuju detaljnije. Sukladno Pravilniku sastavlja se:

* Izvještaj po organizacijskoj klasifikaciji (rashodi i izdaci prikazani po razdjelima i glavama unutar razdjela)
* Izvještaj po programskoj klasifikaciji (rashodi i izdaci prikazani su unutar razdjela i glava proračuna po programima, aktivnostima i računima računskog plana do propisane četvrte razine).

Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

**II. POSEBNI DIO PRORAČUNA** sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna

|  |  |  |  |
| --- | --- | --- | --- |
| UKUPNI RASHODI | IZVRŠENJE30.06.2024. | TEKUĆI PLAN 2025. | IZVRŠENJE1.1.-30.06.2025. |
| Srednja škola Dragutina Stražimira |  **716.515,25 €** | **1.404.127,00 €** | **891.993,27 €** |

**NAZIV PROGRAMA**

**MINIMALNI STANDARD U SREDNJEM ŠKOLSTVU I UČENIČKOM DOMU - MATERIJALNI I FINANCIJSKI RASHODI - 1003**

|  |  |  |  |  |
| --- | --- | --- | --- | --- |
| OZNAKA PROGRAMA | NAZIV PROGRAMA |  IZVRŠENJE30.06.2024. | TEKUĆI PLAN 2025. | IZVRŠENJE 1.1.-30.06.2025. |
| 1003 | MINIMALNI STANDARD U SREDNJEM ŠKOLSTVU – MATERIJALNI I FINANCIJSKI RASHODI | 61.480,82 | 109.764,00 | 60.061,96 |
| 1001 | POJAČANI STANDARD U ŠKOLSTVU  | 7.035,25 | 531,00 | 11.199,94 |
| 1002 | KAPITALNO ULAGANJE | 600,00 | 0,00 | 1.000,00 |
| **Ukupno:** | **69.116,07** | **110.295,00**  | **72.261,90**  |

**NAZIV AKTIVNOSTI**

**RASHODI POSLOVANJA – 1003 A100001**

**OPIS AKTIVNOSTI**

* minimalni financijski standard u srednjem školstvu i učeničkom domu nužan za realizaciju nastavnog plana i programa; osiguravaju se sredstva za opće troškove srednjih škola i učeničkog doma, trošak energenata, prijevoz zaposlenika, liječničke preglede zaposlenika, sredstva za materijal

**ZAKONSKA OSNOVA ZA UVOĐENJE AKTIVNOSTI**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjeg školstva i učeničkog doma

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* podaci o trošku energenata SŠ u prethodnoj godini
* podaci o stvarno utrošenim sredstvima za prijevoz zaposlenika u prethodnoj godini
* podaci o zaposlenicima SŠ - za sistematske preglede zaposlenika
* podaci o broju učenika, razrednih odjela i zgrada

**RAZLOZI ODSTUPANJA**

* Realizacija je povećana uslijed porasta cijene energenata, svih usluga i drugih općih troškova škole

**OPĆI CILJ**

* Odgoj i obrazovanje učenika srednjih škola

**POSEBNI CILJEVI**

* stvaranje uvjeta za realizaciju nastavnog plana i programa u srednjim školama kojima je osnivač Zagrebačka županija

**POKAZATELJI USPJEŠNOSTI**

* Pokazatelji učinka: Osigurani materijalni uvjeti za poslovanje Škole. Uspješno provedeni predviđeni nastavni programi. Iznimni uspjesi učenika srednjih škola na lokalnim, županijskim, državnim i međunarodnim natjecanjima. Učenici su sudjelovali na županijskim natjecanjima iz Hrvatskog jezika, Engleskog jezika, Povijesti, Kemije, Biologije i Likovne umjetnosti. Zapaženi rezultati na županijskim natjecanjima su dva osvojena prva mjesta (učenice prvog i četvrtog razreda opće gimnazije) na natjecanju iz Hrvatskog jezika, osvojeno drugo mjesto na natjecanju iz Povijesti i osvojeno prvo mjesto na natjecanju iz Likovne umjetnosti LIK 2025. Na Državnom natjecanju iz Hrvatskog jezika sudjelovala je učenica prvog razreda opće gimnazije i osvojila je 6. mjesto. Uz natjecanja u znanju učenici su sudjelovali i na županijskim sportskim natjecanjima u košarci, atletici, futsalu, krosu, rukometu, stolnom tenisu. Učenici koji se školuju u strukovnim zanimanjima sudjelovali su na natjecanju Worldskills Croatia i natjecanju Young Car Mechanic koje je međunarodnog karaktera.
* Pokazatelji rezultata: Osigurana sredstava za minimalni standard u srednjem školstvu: materijalni troškovi škola, energenti, prijevoz zaposlenika, liječnički pregledi zaposlenika. Osigurana su sredstva za nesmetani odlazak i dolazak u Škole za zaposlenike. Sustavna kontrola zdravlja zaposlenika u srednjim školama. Osiguravanjem sredstava za rad praktikuma u strukovnim školama stječu se vještine izuzetno važne za zvanje za koje se učenici osposobljavaju. Srednju školu Dragutina Stražimira, Sveti Ivan Zelina pohađa ukupno 293 učenika u 17 razrednih odjeljenja, liječničke preglede svake godine obavi između 17 i 25 zaposlenika.

**IZVOR FINANCIRANJA**

* Decentralizirana sredstva – SŠ

**NAZIV AKTIVNOSTI**

**TEKUĆE INVESTICIJSKO ODRŽAVANJE – MINIMALNI STANDARD - 1003 A100002**

**OPIS AKTIVNOSTI**

* sredstvima za minimalni financijski standard osigurava se nabava materijala, dijelova i usluga tekućeg i investicijskog održavanja; te financiranje intelektualnih usluga povezanih sa tekućim investicijskim održavanjem

**ZAKONSKA OSNOVA ZA UVOĐENJE PROGRAMA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave
* Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* podaci o broju učenika, razrednih odjela i zgrada

**RAZLOZI ODSTUPANJA**

* poskupljenje materijala i usluga

**OPĆI CILJ**

* Održavanje školskog objekta i opreme

**POSEBNI CILJEVI**

* stvaranje uvjeta za realizaciju nastavnog plana i programa

**POKAZATELJI USPJEŠNOSTI**

* Pokazatelji učinka: Osigurano održavanje školskih objekata i opreme
* Pokazatelji rezultata: Osigurana sredstava za osnovno tekuće i investicijsko održavanje, prije svega informatičke opreme, redovno servisiranje opreme, vatrogasnih aparata te nabavu nužnog materijala za sitne popravke koje obavlja domar Škole.

**IZVOR FINANCIRANJA**

* Decentralizirana sredstva – SŠ

**NAZIV PROGRAMA**

**POJAČANI STANDARD U ŠKOLSTVU 1001 – T100003 NATJECANJA**

**ZAKONSKA OSNOVA ZA UVOĐENJE PROGRAMA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi

**OPĆI CILJ**

* Zadržavanje postojećih standarda u školstvu, poticanje novih projekata i aktivnosti, te osiguranje uvjeta za unaprjeđenje kvalitete života djece i mladeži

**POSEBNI CILJEVI**

* organizacija županijskih natjecanja, te nagrađivanje najuspješnijih učenika
* realizacija projekata i aktivnosti koji učenicima omogućavaju razvoj dodatnih znanja i vještina
* razvijanje ekološke svijesti i provođenje programa zaštite okoliša
* prevencija nasilja među djecom i mladima
* potpore projektima međunarodne suradnje i partnerstva u EU projektima
* energetska učinkovitost u školama

**NAZIV TEKUĆEG PROJEKTA**

**STRUČNO USAVRŠAVANJE DJELATNIKA U ŠKOLSTVU –1001 T100040**

**OPIS PROJEKTA**

* Usavršavanje djelatnika u području računovodstva

**ZAKONSKA OSNOVA ZA UVOĐENJE PROJEKTA**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* stvarni troškovi stručnog usavršavanja iz prethodnih godina
* broj računovodstvenih djelatnika – 1

**RAZLOZI ODSTUPANJA**

* sredstva za stručno usavršavanje nisu planirana

**OPĆI CILJ**

* stjecanje novih znanja računovodstvenog djelatnika

**POSEBNI CILJEVI**

* stalno usavršavanje i obrazovanje djelatnika u računovodstvu preko radionica i predavanja, izmjena iskustva
* implementacija novostečenih znanja i vještina u redoviti rad
* razmjena stečenih iskustava i primjena istih u svakodnevnom radu
* povezivanje i uska suradnja prosvjetnih djelatnika
* zadržavanje postojećih standarda te osiguranje uvjeta za unapređenje kvalitete rada

**POKAZATELJI USPJEŠNOSTI**

* Pokazatelji učinka: usavršavanje i obrazovanje prosvjetnih djelatnika
* Pokazatelji rezultata: financiranje stručnog usavršavanja djelatnika u školstvu

**IZVOR FINANCIRANJA**

* opći prihodi i primici

**NAZIV TEKUĆEG PROJEKTA**

**E-TEHNIČAR – 1001 T1000041**

**OPIS AKTIVNOSTI**

* Carnet je pokrenuo program kojim oprema županijske škole informatičkom opremom, prema ugovoru je Zagrebačka županija dužna sufinancirati rad djelatnika škola za održavanje opreme.

**ZAKONSKA OSNOVA ZA UVOĐENJE AKTIVNOSTI**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* stvarni troškovi iz prethodnih godina

**RAZLOZI ODSTUPANJA**

* nije došlo do odstupanja

**OPĆI CILJ**

* Poboljšavanje kvalitete izvođenja nastave

**POSEBNI CILJEVI**

* Opremanje škola sukladno prema Državnom pedagoškom standardu

**POKAZATELJI USPJEŠNOSTI**

* Pokazatelji učinka: Poboljšanje kvalitete izvođenja nastave
* Pokazatelji rezultata: Sudjelovanje škola u projektu e-Škole i s time povezanom projektu e-Tehničar, redovito održavanje informatičke opreme u sklopu projekta e-Tehničar, te dodjela sredstva školama za provedbu projekta e-Tehničar.

**IZVOR FINANCIRANJA**

* opći prihodi i primici

**NAZIV TEKUĆEG PROJEKTA**

**PRSTEN POTPORE VII. – 1001 T100058**

**OPIS PROJEKTA**

* sufinanciranje rada pomoćnika u nastavi i stručnih komunikacijskih posrednika za učenike s teškoćama u razvoju u osnovnim i srednjim školama kojima je osnivač Zagrebačka županija

**ZAKONSKA OSNOVA ZA UVOĐENJE PROJEKTA**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Pravilnik o pomoćnicima u nastavi i stručnim komunikacijskim posrednicima

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Podaci osnovnih i srednjih škola o broju potrebnih pomoćnika – analiza potreba
* Odluke o ostvarivanju prava na potporu pomoćnika u nastavi / stručnog komunikacijskog posrednika
* Suglasnosti Ministarstva znanosti i obrazovanja za uključivanje pomoćnika u nastavi/stručnih komunikacijskih posrednika

**RAZLOZI ODSTUPANJA**

* Povećanje plaća pomoćnika u nastavi

**OPĆI CILJ**

* omogućiti jednake uvjete školovanja za sve učenike

**POSEBNI CILJEVI**

* obrazovanje učenika s teškoćama u razvoju u skladu s njihovim potrebama i mogućnostima

**POKAZATELJI USPJEŠNOSTI**

* Pokazatelj učinka: obrazovanje učenika s teškoćama u skladu s njihovim potrebama i mogućnostima
* Pokazatelji rezultata: 2 učenika s teškoćama u razvoju koji imaju osiguranu potporu 2 pomoćnika u nastavi/stručnih komunikacijskih posrednika

**NAZIV AKTIVNOSTI**

**PROGRAM 1002 - KAPITALNO ULAGANJE**

**Oprema škola – 1002 T100001**

**OPIS AKTIVNOSTI**

* Zagrebačka županija dala je sredstva Školi namijenjena za uredsku opremu i namještaj te za izvođenje radova ugradnje sustava tehničke zaštite u poslovnom objektu tj. za video nadzor naše škole

**ZAKONSKA OSNOVA ZA UVOĐENJE AKTIVNOSTI**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Procijenjena vrijednost nabave

**RAZLOZI ODSTUPANJA**

* sredstva nisu planirana u planu već je nabava realizirana nakon što je Županija dostavila obavijest o istom.

**OPĆI CILJ**

* Poboljšavanje kvalitete izvođenja nastave i uvjeta rada

**POSEBNI CILJEVI**

* Opremanje Škole s novim stolovima te za izvođenje radova ugradnje sustava tehničke zaštite u poslovnom objektu tj. za video nadzor naše škole.

**POKAZATELJI USPJEŠNOSTI**

* Pokazatelji učinka: Poboljšanje kvalitete izvođenja nastave
* Pokazatelji rezultata: ulaganja u školske objekte sukladno pedagoškom standardu i potrebama škola.

**IZVOR FINANCIRANJA**

* Opći prihodi i primici ( Županijski proračun )

**NAZIV TEKUĆEG PROJEKTA**

**Knjige za školsku knjižnicu – 1002 T100016**

**OPIS AKTIVNOSTI**

* Zagrebačka županija dala je sredstva školi namijenjena za knjige u školskoj knjižnici

**ZAKONSKA OSNOVA ZA UVOĐENJE AKTIVNOSTI**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Procijenjena vrijednost nabave knjiga s obzirom na broj učenika u školi (=1.000,00 eura za ustanove od 201 do 400 učenika)

**RAZLOZI ODSTUPANJA**

* nije došlo do odstupanja

**OPĆI CILJ**

* Opremanje sukladno državnom pedagoškom standardu

**POSEBNI CILJEVI**

* Opremanje škole s novim knjigama/lektirama

**POKAZATELJI USPJEŠNOSTI**

* Pokazatelji učinka: Poboljšanje kvalitete izvođenja nastave
* Pokazatelji rezultata: Sredstvima je kupljeno 76 novih naslova

**NAZIV AKTIVNOSTI**

**PROGRAM 1001 – A 100001 - RASHODI POSLOVANJA**

**PROGRAMI SREDNJIH ŠKOLA IZVAN ŽUPANIJSKOG PRORAČUNA - 1001**

|  |  |  |  |  |
| --- | --- | --- | --- | --- |
| OZNAKA PROGRAMA | NAZIV PROGRAMA | IZVRŠENJE30.06.2024. | Tekući plan 2025. | Izvršenje plana 1.1.-30.06.2025. |
|  **1001** | PROGRAMI SREDNJIH ŠKOLA IZVAN ŽUPANIJSKOG PRORAČUNA | 648.589,76 | 1.267.951,00 | 708.802,08 |
| Ukupno: |  | **648.589,76** | **1.267.951,00** | **708.802,08** |

**MJERA IZ PLANA RAZVOJA ZAGREBAČKE ŽUPANIJE ZA PERIOD 2021. -2027.**

* **Mjera: 4.3. – Unaprjeđenje odgojno – obrazovnih usluga**

**OPIS PROGRAMA**

* Ovim programom se financiraju rashodi nužni za realizaciju obrazovnog programa koji se financiraju iz vlastitih prihoda, prenesenih viškova prihoda, pomoći, prihoda za posebne namjene i donacija. Osiguravaju se sredstva za materijalne i financijske rashode poslovanja, rashode za zaposlene, rashode za nabavu proizvedene dugotrajne imovine, te za nabavu udžbenika za učenike, za rad Školskog športskog društva, za opremanje Škole, za osiguranja učenika, za izvannastavne aktivnosti, za natjecanja i sl.

**OPĆI CILJ**

* Odgoj i obrazovanje učenika srednjih škola

**POSEBNI CILJEVI**

* Stvaranje jednakih uvjeta školovanja na području cijele Zagrebačke županije koji zadovoljavaju Državni pedagoški standard srednjoškolskog sustava odgoja i obrazovanja

**NAZIV AKTIVNOSTI**

**ADMINISTRATIVNO, TEHNIČKO I STRUČNO OSOBLJE- 1001 A100002**

**OPIS AKTIVNOSTI**

* Ovom aktivnošću se financiraju plaće zaposlenika, doprinosi za zdravstveno i mirovinsko osiguranje te ostali rashodi za zaposlene.

**ZAKONSKA OSNOVA ZA UVOĐENJE AKTIVNOSTI**

* Zakon o plaćama u javnim službama
* Temeljni kolektivni ugovor
* Zakon o porezu na dohodak
* Interni akti i pravilnici
* Zakon o tržištu rada

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj zaposlenih **50,** od toga:45 djelatnika visoka stručna sprema**,** 1 djelatnik viša stručna sprema, 3 djelatnika srednja stručna sprema i 1 bez stručne spreme

**RAZLOZI ODSTUPANJA**

* Povećanje osnovice i koeficijenta u 2025.godini

**OPĆI CILJ**

* Učinkovita odgojno obrazovna ustanova. Efikasna i pravovremena provedba nastavnog programa.
* Obnašanje poslova i zadaća propisanih Pravilnikom koji uređuje unutarnje ustrojstvo

**POSEBNI CILJEVI**

* Osigurati brzu i učinkovitu podršku učenicima
* Implementirati i razvijati programe koji učenicima pomažu pri razvoju dodatnih vještina i znanja
* Osigurati organizacijske, materijalne, tehničke i druge uvjete za redovan rad

**POKAZATELJI USPJEŠNOSTI**

* Pokazatelji učinka: Osigurati kvalitetno obrazovanje, te sve popratne aktivnosti koje su nužne kao podrška obrazovnom sustavu, a koje su u nadležnosti Srednje škole.
* Pokazatelji rezultata: Uspješno izvršenje zadaća iz djelokruga Srednje škole.

**IZVOR FINANCIRANJA**

* Pomoći

**NAZIV AKTIVNOSTI**

**RASHODI POSLOVANJA- 1001 A100001**

**OPIS AKTIVNOSTI**

* Ovom aktivnošću se financiraju rashodi nužni za realizaciju nastavnog plana i programa, osiguravaju se sredstva za opće troškove srednje škole, trošak energenata i ostale troškove koji se ne mogu financirati iz minimalnog standarda

**ZAKONSKA OSNOVA ZA UVOĐENJE AKTIVNOSTI**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj učenika - 293
* Broj djelatnika - 50
* Podaci o trošku energenata – 20% troškova energenata osigurava se iz vlastitih prihoda

**RAZLOZI ODSTUPANJA**

* Škola nema vlastitih prihoda jer je raskinut Ugovor o zakupu poslovnog prostora koji se odnosio na zakup kioska koji se nalazio iza ulaza u Školu na natkrivenom školskom trgu budući da je naša škola u energetskoj obnovi zgrade (veza kapitalni projekt P61 1001 K100010)

**OPĆI CILJ**

* Odgoj i obrazovanje učenika

**POSEBNI CILJEVI**

* Stvaranje uvjeta za realizaciju nastavnog plana i programa

**POKAZATELJI USPJEŠNOSTI**

* Pokazatelj učinka: Uspješno provedeni predviđeni nastavni programi. Osigurani materijalni uvjeti za poslovanje škola
* Pokazatelj rezultata: Osigurana sredstava za provedbu nastavnog plana i programa - materijalni trošak Škole, energenti, Školu pohađa 293 učenika u 17 razredna odjeljenja.

**IZVOR FINANCIRANJA**

* Vlastiti prihodi
* Prihodi za posebne namjene
* Pomoći
* Donacije

**NAZIV TEKUĆEG PROJEKTA**

**NATJECANJA - 1001 T100003**

**OPIS AKTIVNOSTI**

* Projektom Natjecanja se podiže razina odgoja i obrazovanja u školi, zadovoljavaju se specifične potrebe djece i mladih, te se potiče razvoj dodatnih znanja i vještina.

**OPĆI CILJ**

* Zadržavanje postojećih standarda u školstvu, poticanje učenika srednjih škola na dodatni rad i učenje radi postizanja vrhunskih rezultata na natjecanjima i smotrama

**POSEBNI CILJEVI**

* organizacija županijskih natjecanja i smotri
* poticanje darovitih učenika kroz sustav natjecanja
* razvoj dodatnih znanja i vještina

**ZAKONSKA OSNOVA ZA UVOĐENJE AKTIVNOSTI**

* Zakon o lokalnoj i područnoj (regionalnoj) samoupravi
* Zakon o odgoju i obrazovanju u osnovnoj i srednjoj školi
* Pravilnici koje izdaje HŠŠS, a odnose se na pravila natjecanja školskih športskih društava
* Odluka o davanju suglasnosti na Sastav državnih povjerenstava, Vremenik natjecanja i smotri i Uputa za provedbu natjecanja i smotri učenika i učenica osnovnih i srednjih škola Republike Hrvatske, Ministarstva znanosti i obrazovanja
* Zaključak o kriterijima za sufinanciranje županijskih natjecanja i smotri učenika osnovnih i srednjih škola

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA**

* stvarni troškovi natjecanja i smotri
* procjena novih troškova temeljem odredbi Ministarstva znanosti i obrazovanja

**RAZLOZI ODSTUPANJA**

* Nema značajnih odstupanja.

**POKAZATELJI USPJEŠNOSTI**

* Pokazatelji učinka: Sudjelovanje učenika srednjih škola na županijskoj, međužupanijskoj i državnoj razini natjecanja. Na županijskim natjecanjima iz 7 različitih opće-obrazovnih predmeta sudjelovalo je ukupno 20 učenika. Na biskupijskom su natjecanju sudjelovale 4 učenice, a na međužupanijskim natjecanjima u strukovnim disciplinama sudjelovala su 3 učenika u 3 različite discipline. Na županijskoj razini Smotre LiDraNo sudjelovao je 1 učenik, kao i na županijskoj razini Smotre LIK 2025. 6 je učenika sudjelovalo na državnim natjecanjima, ne računajući sportska natjecanja. Na sportskim je natjecanjima protekle školske godine sudjelovalo 49 učenika naše škole, većina njih u više sportova ili disciplina. Natjecali su se u 11 sportova na županijskoj razini i na jednom državnom prvenstvu, ekipno.

**IZVOR FINANCIRANJA**

* Donacije

**NAZIV TEKUĆEG PROJEKTA**

**ŠKOLSKA SPORTSKA DRUŠTVA 1001 T100022**

**OPIS AKTIVNOSTI**

* Školska sportska društva osnivaju se radi provođenja izvannastavnih školskih sportskih aktivnosti učenika te sudjelovanja u programima školskih sportskih saveza, odnosno Hrvatskog školskog sportskog saveza.

**OPĆI CILJ**

* Uključivanje što većeg broja učenika u izvannastavne sportske aktivnosti

**POSEBNI CILJEVI**

* sustavno planiranje, organiziranje i provedba sportskih aktivnosti za učenike kao dio izvannastavnih sadržaja Škole
* poticati uključivanje što većeg broja učenika u školske sportske aktivnosti, a posebice učenika s invaliditetom

**ZAKONSKA OSNOVA ZA UVOĐENJE AKTIVNOSTI**

* Zakon o sportu
* Pravilnik o načinu osnivanja, zadaćama, djelokrugu i načinu rada školskih sportskih društava

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA**

* stvarni troškovi projekata iz prethodnih godina

**RAZLOZI ODSTUPANJA**

* Nema značajnih odstupanja

**POKAZATELJI USPJEŠNOSTI**

* Pokazatelj učinka: potaknuti nove projekte i aktivnosti, potaknuti suradnju prosvjetnih djelatnika u srednjem školstvu, usavršavanje i obrazovanje prosvjetnih djelatnika
* Pokazatelj rezultata: sudjelovanje više od 70 učenika u radu školskog sportskog društva

**IZVOR FINANCIRANJA**

* Donacije (ŽŠŠS i HŠSS)

**NAZIV TEKUĆEG PROJEKTA**

**IZVANUČIONIČNA NASTAVA- 1001 T100006**

**OPIS AKTIVNOSTI**

* poseban oblik nastave koji učenicima omogućuje poučavanje i učenje na odredištima van učionice

**OPĆI CILJ**

* Razvoj osamostaljivanja, tolerancije, snalaženja i komunikacije kod učenika

**POSEBNI CILJEVI**

* Potaknuti učenike na međusobno druženje i zbližavanje
* Proširivanje znanja
* Razvoj zdravih vidova ponašanja u novim sredinama
* Razvoj tolerancije i razumijevanja različitih kultura

**ZAKONSKA OSNOVA ZA UVOĐENJE AKTIVNOSTI**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA**

* stvarni troškovi projekata iz prethodnih godina (stručni izleti, posjete muzejima i kazalištima, obilasci sajmova, gospodarskih subjekata, javnih ustanova i sl. )

**RAZLOZI ODSTUPANJA**

* Nema značajnih odstupanja

**POKAZATELJI USPJEŠNOSTI**

* Pokazatelj učinka: U razdoblju od siječnja do lipnja 2025. godine organizirana je jednodnevna izvanučionička nastava, a u svakoj je sudjelovalo jedan do tri razreda, sukladno planiranome u Kurikulumu.

**IZVOR FINANCIRANJA**

* Prihodi za posebne namjene

**NAZIV TEKUĆEG PROJEKTA**

**OSTALE IZVANŠKOLSKE AKTIVNOSTI - 1001 T100008**

**OPIS AKTIVNOSTI**

* Ovaj projekt podrazumijeva izvannastavne aktivnosti koje se provode u sklopu Učeničke zadruge Trsek. Učenici se, posebno oni iz podsektora poljodjelstva, potiču na dobrovoljno uključivanje u rad Zadruge, čime se pridonosi ostvarenju odgojno-obrazovnih i društveno-gospodarskih ciljeva Škole. Rad u Zadruzi kao vrsti izvannastavne aktivnosti učenicima omogućuje stjecanje radno-tehničkog, ekološkog, gospodarskog, društvenog i etno-odgoja i obrazovanja te razvoj sposobnosti i korisno provođenje slobodnog vremena.

**OPĆI CILJ**

* Realiziraju se određeni programi rada i na taj način se ostvaruju pedagoški utjecaji na djecu i mlade koji u njima zadovoljavaju svoje potrebe i interese, a koje je Škola prihvatila kroz svoj Plan i program rada.

**POSEBNI CILJEVI**

* Poticanje iskustvenog učenja i osobne aktivnosti, te doživljaj vlastite vrijednosti i potvrđivanja kod djece.

**ZAKONSKA OSNOVA ZA UVOĐENJE AKTIVNOSTI**

* Zakon o odgoju i obrazovanju u osnovnoj i srednjoj školi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA**

* stvarni troškovi projekata iz prethodnih godina

**RAZLOZI ODSTUPANJA**

* Nema značajnih odstupanja

**POKAZATELJI USPJEŠNOSTI**

* Pokazatelj učinka: Poticanje cjelovitog razvoja, kreativnosti, samopoštovanja, samodiscipline, razvoj socijalnih kompetencija i identiteta učenika
* Pokazatelj rezultata: u aktivnostima svake godine sudjeluje cca 40 učenika, primarno onih koji se obrazuju za zanimanje agrotehničar

**IZVOR FINANCIRANJA**

* Vlastiti prihodi

**NAZIV TEKUĆEG PROJEKTA**

**REGIONALNI CENTAR KOMPETENTNOSTI U STRUKOVNOM OBRAZOVANJU U STROJARSTVU- INDUSTRIJA 4.0 1001 T100021**

**OPIS AKTIVNOSTI**

* Regionalni centar kompetentnosti u strukovnom obrazovanju u strojarstvu –Industrija 4.0 je integralni projekt kojeg kao prijavitelj provodi Srednja strukovna škola Velika Gorica, a koji se financira iz različitih izvora.
* Radi se o dva projekta, od kojih je jedan vezan uz uspostavu infrastrukture Regionalnog centra kompetentnosti kroz izgradnju triju centara izvrsnosti u sektoru strojarstva na tri lokacije, dok je drugi projekt vezan uz razvoj ljudskih potencijala kroz brojna stručna usavršavanja odgojno-obrazovnih djelatnika, modernizaciju i izradu obrazovnih srednjoškolskih programa i programa obrazovanja odraslih.

Naša škola je Škola partner u projektu (UP.03.3.1.04.0001) te za sve aktivnosti vezane za projekt prima upute od Srednje strukovne škole Velika Gorica, koja je nositeljica istog.

**ZAKONSKA OSNOVA ZA UVOĐENJE AKTIVNOSTI**

* Zakon za strukovno obrazovanje

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Svi nastavnici strojarske i elektrotehničke skupine predmeta te učenici u sektoru strojarstva i elektrotehnike i računalstva
* Nastavnici drugih predmeta zainteresirani za sudjelovanja u edukacijama kojima se razvijaju tkz. meke vještine

**RAZLOZI ODSTUPANJA**

* Projekt je završio 30.11.2023., dok su isplate plaće bile u 2024. godini te ostali materijalni rashodi za zaposlenike uključene u projekt koji se odnose za završno razdoblje projekta.

**OPĆI CILJ**

* Cilj projekta je uspostava Regionalnog centara kompetentnosti u strukovnom obrazovanju u strojarstvu – Industrija 4.0 povezanog sa tržištem rada, koji će sa svojom opremljenošću i stručnim kadrovima kao nositelj kvalitetnog strukovnog obrazovanja i osposobljavanja omogućiti učenje temeljeno na radu.

**POSEBNI CILJEVI**

* promicati mobilnost u svrhu učenja za pojedince i skupine te suradnju, kvalitetu, uključivost i pravednost, izvrsnost, kreativnost i inovativnost na razini organizacija i politika u području obrazovanja i osposobljavanja
* promicati mobilnost u svrhu neformalnog i informalnog učenja, aktivno sudjelovanje mladih te suradnju, kvalitetu, uključivost, kreativnost i inovativnost na razini organizacija i politika u području mladih
* promicati mobilnost u svrhu učenja za sportsko osoblje te suradnju, kvalitetu, uključivost, kreativnost i inovativnost na razini sportskih organizacija i politika u području sporta.

**POKAZATELJI USPJEŠNOSTI**

* Pokazatelj učinka: kontinuirano stručno usavršavanje 7 članova timova u sklopu projekta te stručno usavršavanje 22 odgojno-obrazovna djelatnika na edukacijama provedenim u školi, poboljšanje kvalitete izvođenja nastave općenito, a posebno u strukovnim zanimanjima
* Pokazatelji rezultata: osigurana sredstva i infrastruktura za stručno usavršavanje nastavnika i razvoj praktičnih vještina kod učenika strojarskih zanimanja koji će biti jedni od krajnjih korisnika projekta; promocija strukovnih zanimanja

**IZVOR FINANCIRANJA**

* Pomoći EU

**NAZIV TEKUĆEG PROJEKTA**

**OPREMA ŠKOLA – TEKUĆI PROJEKT T100009**

**OPIS AKTIVNOSTI**

* Sukladno potrebama i ovisno o dotrajalosti opreme, obnavljaju se informatička oprema, uredska oprema i namještaj, opremaju se stručni kabineta i knjižnica, nabavljaju se razni alati, uređaji i strojevi za ostale namjene

**ZAKONSKA OSNOVA ZA UVOĐENJE PROGRAMA**

* Državni pedagoški standard osnovnoškolskog sustava odgoja i obrazovanja

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Procijenjena vrijednost nabave škola

**RAZLOZI ODSTUPANJA**

* Nema značajnih odstupanja

**OPĆI CILJ**

* Cilj projekta je obnoviti i modernizirati Školu s novom školskom opremom

**POSEBAN CILJ**

* Opremanjem Škola poboljšat će se kvaliteta izvođenja nastave, radni uvjeti i sigurnost na radu

**POKAZATELJI USPJEŠNOSTI**

* Pokazatelj učinka: poboljšanje kvalitete izvođenja nastave
* Pokazatelj rezultata: ulaganja u školske objekte sukladno pedagoškom standardu i potrebama škola

**IZVOR FINANCIRANJA**

* Pomoći

**NAZIV TEKUĆEG PROJEKTA**

**NABAVA UDŽBENIKA ZA UČENIKE - 1001 T100019**

**OPIS AKTIVNOSTI**

* Ovaj je projekt prvi puta proveden u suradnji s gradom Sveti Ivan Zelina za potrebe šk. god. 2018./2019., kada su udžbenike i druge obrazovne materijale o trošku Grada Svetog Ivana Zeline dobili svi učenici koji su te godine upisali prvi razred naše škole, a ne dolaze s područja Grada Zagreba. Svake školske godine dodavala se po još jedna generacija učenika te počevši od šk. god. 2021./2022. udžbenike i druge obrazovne materijale dobivaju svi učenici naše škole, osim onih koji dolaze s područja Grada Zagreba, bez obzira na to imaju li prebivalište na području Grada Svetog Ivana Zeline ili ne. Izvor financiranja projekta je iz lokalnog proračuna koji nam nisu nadležni.

**OPĆI CILJ**

* Osnovni je cilj udžbenicima i drugim obrazovnim materijalima koji su besplatni za roditelje motivirati učenike osnovnih škola da upišu programe naše škole.
* Unaprjeđenje učeničkog standarda
* Osiguravanje jednakih uvjeta za sve učenike u segmentu mogućnosti korištenja propisanih udžbenika i drugih obrazovnih materijala

**ZAKONSKA OSNOVA ZA UVOĐENJE AKTIVNOSTI**

* Zakon o odgoju i obrazovanju u osnovnoj i srednjoj školi
* Zakon o lokalnoj i područnoj (regionalnoj) samoupravi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA**

* stvarni troškovi projekta iz prethodnih godina

**RAZLOZI ODSTUPANJA**

* Nema značajnih odstupanja

**POKAZATELJI USPJEŠNOSTI**

* U odvijanju nastavnog procesa ne postoje teškoće povezane s neposjedovanjem udžbenika i drugih obrazovnih materijala, što pozitivno utječe na kvalitetu nastave.
* Broj upisanih učenika u sve programe osim gimnazijskog u šk. god. 2024./2025. povećan je u odnosu na prethodnu školsku godinu.

**IZVOR FINANCIRANJA**

* Pomoći (Proračun grada Svetog Ivana Zeline)

**NAZIV TEKUĆEG PROJEKTA**

**T100023 OPSKRBA BESPLATNIM ZALIHAMA MENSTRUALNIH HIGIJENSKIH POTREPŠTINA**

**OPIS AKTIVNOSTI**

* Ovom aktivnošću se financiraju rashodi za održavanje higijene učenica

**OPĆI CILJ**

* Opskrba neophodnim higijenskim potrepštinama

**POSEBNI CILJEVI**

* Dostupnost higijenskih potrepština svakoj učenici Škole, bez obzira na socijalni status

**ZAKONSKA OSNOVA ZA UVOĐENJE AKTIVNOSTI**

* Članak 48 Zakona o lokalnoj i područnoj (regionalnoj) samoupravi

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

* Broj učenica – **93**

**RAZLOZI ODSTUPANJA**

* Nema odstupanja

**IZVOR FINANCIRANJA**

* Pomoći državnog proračuna

**POKAZATELJI USPJEŠNOSTI**

* Pokazatelj učinka: Uspješno provedeni predviđeni nastavni programi. Osigurani besplatni menstrualni ulošci za sve učenice u školi
* Pokazatelj rezultata: Osigurana sredstava za provedbu tekućeg projekta – Školu pohađa 93 učenica
1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici**

Ukupni prihodi proračuna (skupina 6) ostvareni su u izvještajnom razdoblju u iznosu od **781.063,98 €**

*Ostvareni prihodi nastali su iz:*

* *vlastitih izvora (3.4.) – najma kantine Škola nema*
* *EU pomoći (5.S.) – RCK tj. za uređenje prostora za mrežu škola u praktičnom radu s CAD/CAM sustavom za 3D printer*
* *Pomoći (5.L.) – Ministarstvo, Grad Sveti Ivan Zelina, EU projekt*
* *Donacije (6.4.) – ŽŠSS u ovom šestomjesečnom razdoblju nije bilo doznake sredstava*
* *Opći prihodi i primici (1.1.) – PRSTEN POTPORE, E-tehničar, Stručno usavršavanje djelatnika u školstvu, projekt oprema škole, projekt knjige za školsku knjižnicu*
* *Decentralizirana sredstva (4.2.) – Zagrebačka županija*
* *Prihodi za posebne namjene (4.M.) - sredstva dobivena od učenika namijenjena školskim izletima*

Napomena:

* Škola u 2025. godini nije imala nikakvih prihoda od prodaje nefinancijske imovine.

**Rashodi i izdaci**

Ukupni rashodi i izdaci izvještajnog razdoblja realizirani su u iznosu od **891.993,27 €.**

*Ostvareni rashodi nastali su iz:*

* *vlastitih izvora (3.4.) – kupnja dugotrajne imovine, sitnog inventara, materijala za redovno poslovanje u ovom razdoblju nisu korišteni*
* *EU pomoći (5.S.) – RCK realizacija projekta za mrežu škola u praktičnom radu s CAD/CAM sustavom za 3D printer*
* *Pomoći (5.L.) – Ministarstvo – plaće i materijalna prava, Grad Sveti Ivan Zelina, HZZ, EU projekt – razni troškovi, oprema te materijali za nastavu, (realizacija projekta)*
* *Donacije (6.4.) – troškovi za ŽŠSS u ovom šestomjesečnom razdoblju nije bilo doznake sredstava*
* *Opći prihodi i primici (1.1.) – PRSTEN POTPORE, E-tehničar, Stručno usavršavanje djelatnika u školstvu, natjecanja, projekt oprema škole, projekt knjige za školsku knjižnicu*
* *Decentralizirana sredstva (4.2.) – fiksni i varijabilni troškovi*
* *Prihodi za posebne namjene (4.M.) - sredstva utrošena na prijevoz učenika na školskim izletima i na terenskoj nastavi*

**Dodatni podaci**:

**Srednja škola Dragutina Stražimira** ima jedan žiro račun: **HR9623600001101434224** otvoren kod Zagrebačke banke Zagreb. Stanje novčanih sredstava na dan 30.06.2025. u iznosu od 20.601,88 €.

Predsjednica Školskog odbora: Ravnateljica Škole:

 Martina Madžarac, dipl.ing. Andreja Regvat, dipl.ing.agr.